Misdaad floreer in Suid-Afrika omdat die land ’n ernstige tekort aan sosiale kapitaal en ’n morele gewete het.
Só het emeritus-professor Pieter Labuschagne, ’n regs- en politieke kenner verbonde aan Unisa, Dinsdag gesê in reaksie op die misdaadstatistiek wat vroeër in die dag in Kaapstad bekend gemaak is.
Die ANC het in sy reaksie toegegee dat die statistieke ’n “kommerwekkende prentjie” skets, maar gesê die geveg teen misdaad bly een van sy topprioriteite.
Die ANC verwelkom Bheki Cele, minister van polisie, se aankondiging dat hy ’n afsonderlike eenheid vir seksuele geweld op die been wil bring.
Die DA het gesê die misdaadstatistieke wys die ANC-regering verloor die stryd om Suid-Afrikaners veilig te hou.
“Suid-Afrika se moordsyfer is nou 35,1 per 100 000 van die bevolking teenoor die wêreldgemiddeld van 7:100. Dit beteken Suid-Afrika se moordsyfer is vyf keer hoër as die wêreldgemiddeld.”
Groenewald sê sy party verwelkom die bekendstelling van statistiek oor plaasmoorde wat vir die eerste keer sedert 2007 weer saam met die algemene misdaadstatistiek bekend gemaak is.